**НАЦИОНАЛЕН ВОЕНЕН УНИВЕРСИТЕТ „ВАСИЛ ЛЕВСКИ”**

**5000 гр. Велико Търново, бул. „България” №76**

**телефон: (062)618822; факс:(062)618899; e-mail:** **nvu@nvu.bg**

**СРОКОВЕ И ЕТАПИ ЗА ПРОВЕЖДАНЕ НА КАМПАНИЯ ЗА ОБУЧАЕМИТЕ (КУРСАНТИ, СТУДЕНТИ И ДОКТОРАНТИ) ОТ НВУ „ВАСИЛ ЛЕВСКИ“ ЗА ДОПУСКАНЕ ДО МОБИЛНОСТ ПО ПРОГРАМА „ЕРАЗЪМ+“**

Срока за кандидатстване на курсанти, студенти и докторанти за мобилност по Програма „Еразъм+“ е от от 1 март до 15 април – за мобилност за зимна/лятна практика или обучение през летния семестър през следващата учебна година.

Кандидатите попълват рапорт (заявление) до институционалния координатор на НВУ „Васил Левски“ за осъществяване на мобилност. В рапорта (заявлението) се посочва видът на мобилността, за която се кандидатства. Рапортът (заявлението) се представя на инспектора на съответния факултет за вписване на средния успех на кандидата, което се удостоверява с подпис. След вписване на средния успех рапортът (заявлението) се съгласува с командира на ротата (батареята), командира на батальона, началника на катедрата и декана на факултета, в които се провежда основната част от обучението по дадената специализация (специалност).

Попълнените и съгласувани рапорти (заявления) се предават на служителите в секция „Еразъм+ офис“.

В срок до 25 април служителите в секция „Еразъм + офис“ изготвят списъци на кандидатите и ги представят на съответните департаменти за организиране на тест по английски език.

В срок до 30 април директорите на департаменти организират тест по английски език, за което изготвят протокол и го изпращат на служителите от секция „Еразъм+ офис“.

В срок до 10 май служителите от секция „Еразъм+ офис“ представят заявленията на обучаемите и протоколите с резултатите от теста по английски език на факултетните координатори на факултетите.

В срок до 15 май факултетните комисиите провеждат заседание за извършване на подбор за осъществяване на мобилност на обучаеми по възприетите критерии, за което се изготвя протокол, включващ предложение на комисията за осъществяване на мобилност на обучаеми.

В срок до 20 май деканите на факултети изпращат протоколите от заседанията, на факултетните комисии до служителите от секция „Еразъм+ офис“, които подготвят обобщен протокол за одобрените кандидати за изходяща мобилност на обучаеми от трите факултета.

В срок до 30 май институционалният координатор организира провеждане на заседание на Университетската комисия за извършване на подбор за осъществяване на мобилност на обучаеми по възприетите критерии, за което се изготвя протокол, включващ предложение на комисията за осъществяване на мобилност на обучаеми.

В срок до 5 юни Протоколът от заседанието на Университетската комисия се представя на началника на НВУ „Васил Левски“ за утвърждаване. Утвърденият протокол се публикува на вътрешната информационна система на Университета.

 При наличие на неусвоен бюджет за мобилност на обучаеми или недостатъчен брой одобрени кандидати, отговарящи на изискванията за мобилност, могат да се организират и допълнителни конкурси за набиране на кандидати за мобилност до началото на учебната година, за която се кандидатства. За целта институционалния координатор обявява допълнителен конкурс, като се указват сроковете за подаване на заявления и време за работа на комисиите. При провеждане на допълнителен конкурс се спазват горе-посочените процедури в съответствие с указаните от институционалния координатор срокове